Nicolas Cage

**Nicolas CAGE** , ĝuste **Nicholas Kim COPPOLA** (naskiĝis la 7-an de januaro 1964 en Long Beach, Kalifornio) estas usona filma aktoro, nevo de la fama reĝisoro Francis Ford Coppola. Li ricevis Oskaron por plej bonkvalita aktoro pro sia filmo *Leaving Las Vegas* en 1995.

## Biografio 
Li naskiĝis en Long Beach (Kalifornio) la 7-an de januaro 1964; li estas la nevo de la reĝisoro kaj produktoro Francis Ford Coppola kaj kuzo de Sofia Coppola. Filo de profesoro de literaturo kaj de dancistino kaj koregrafino, eble influis sur li por dediĉi sin al kino esti la nevo de la prestiĝa reĝisoro Francis Ford Coppola. Eĉ tiele, li decidis ŝanĝi sian familinomon kontraŭ tiu de Cage por eviti, ke la famo de la onklo marku lian karieron.

La familinomon "*Cage*" li prenis de komikso de Marvel, de rolulo nomita Luke Cage, konata ankaŭ kiel *Power Man* ("Povoviro"). Nicolas Cage estas granda amanto de komiksoj; tiele li nomis sian filon per la nomo de *Kal-El* (nomo kriptonia de Superman) kaj rolludis *Ghost Rider* ("Fantomrajdanto"), ankaŭ rolulo de komikso de Marvel. Li estis edziĝinta kun la aktorino Patricia Arquette de 1995 ĝis 2000. En 2000 li edziĝis kun Mary Hopper de kiu li divorcis en 2001 post brua amafero kun Lisa Marie Presley. En 2002 li estis edzo dum tri monatoj de Lisa Marie Presley kaj ili separiĝis poste.

## Kariero 
Li estis nomumita dufoje por Akademia Premio, kaj ricevis unu el ili, pro sia ludado kiel memmortiga alkoholulo en *Leaving Las Vegas*. La alia nomumo temis pri ludado de reala scenaristo Charlie Kaufman kaj ties fikcia ĝemelo Donald en *Adaptation*. Spite tiujn sukcesojn, plejparto de malaltkvalitaj filmoj estis ludataj ne altkvalite kompare kun aliaj majstroverkoj kaj temis pri violentaj filmoj. Tamen *Ghost Rider* (2007) estis grava sukceso, kiu enspezis pli ol 45 milionoj da dolaroj nur dum la premiera semajnfino kaj ĉirkaŭ 208 milionoj da dolaroj tutmonde dum tiu semajnfino de marto 2007. Li ludis en 2007 *Next* ("Sekva"), kiu kunhavas la koncepton de alternativa tempo kun *The Family Man* ("Familia viro") (2000). Tamen *Next* ne estis komerca sukceso.

Plejparto el lia financa sukceso venis el lia ludado en violentaventura ĝenro. En lia sukcesa *National Treasure*, li ludis ekstravagancan historiiston kiu eniras en danĝeran aventuron por trovi trezoron kaŝitan de la Patroj-fondintoj de Usono. Aliaj aktivulaj sukcesoj inkludas *The Rock*, kie Cage ludas junan fakulon de la FBI pri kemiaj armiloj kiu ŝteliras en Insulo Alcatraz po nuligi terorisman minacon, *Face/Off*, filmo de John Woo kie li ludis en duobla rolo kiel heroo kaj kiel maliculo, kaj *World Trade Center*, de la reĝisoro Oliver Stone pri la atencoj de la 11-a de septembro 2001. Li ludis etan sed elstaran rolon kiel la ĉina krimulo D-ro Fu Manĉu en la segmento de Rob Zombie *Werewolf Women of the S.S.* el la filmo de serio B *Grindhouse.

Lastatempe, Cage eksperimentis en aliaj kampoj krom aktorado. Li faris sian komencon kiel reĝisoro per *Sonny*, malmultekosta filmo kun James Franco kiel virprostituito kies patrino (Brenda Blethyn) servas kiel lia prostituanto.

La kariero de Cage kiel produktoro inkludis *Shadow of the Vampire*, la unuan filmon de Saturn Films, entrepreno kiun li fondis kun sia partnero Jeff Levine. Ĝi estis nomumita por Akademia Premio. Li produktoris ĉe *The Life of David Gale'', filmo pri mortopuno kun Kevin Spacey kaj Kate Winslet.

## Filmaro 
### Televido 
### Produktoro 
## Eksteraj ligiloj 
* 
* 
* 
* 
* Nicolas Cage en IMDb (en)
* Nicolas Cage en NNDB (en)

Kategorio:Usonaj aktoroj
Kategorio:Naskiĝintoj la 7-an de januaro
Kategorio:Naskiĝintoj en 1964
Kategorio:Usonaj reĝisoroj
Kategorio:Usonaj kinproduktoroj
Kategorio:Usonaj voĉaktoroj
Kategorio:Usonaj scenaristoj
Kategorio:Usonaj televidproduktoroj